钦定古今图书集成/理学汇编/字学典/第160卷 > 明高濂遵生八笺 > 《冰蟾为金齐贤赋》〈冰蟾水滴也〉元·张翥
## 钦定古今图书集成/理学汇编/字学典/第160卷 > 明高濂遵生八笺 > 《冰蟾为金齐贤赋》〈冰蟾水滴也〉元·张翥

老蟾素魄禀金精，千岁玻璃幻结成。明水夜零阴隧
冻，丹书秋满肉芝生。腹凝寒露藏虚白，影入银河浴
太清。拟问嫦娥乞灵药，与君骑向《广寒行》。

《西京杂记》：“广川王去疾好聚无赖少年，游猎，毕弋无
度，国内冢藏，一皆发掘。晋灵公冢器物皆朽烂不可
别，惟玉蟾蜍一枚大如拳，腹空，容五合水，光润如新，
王取以为书滴。”

《吴志孙登传》：“登字子高，权长子也。魏黄初二年，立为
太子。尝失盛水金马盂，觉得其主左右所为，不忍致
罚，呼责数之，长遣归家，敕亲近勿言。”

《清异录》：“欧阳通善书，修饰文具，其家藏遗物尚多，皆
就刻名，号砚室曰‘紫方馆’”，金菰盛砚滴曰“金小相。”
《春渚纪闻》：“徐州护戎陈皋供奉，行田间，遇开墓者得
玛瑙盂，圆净无雕缕纹，盂中容二合许，疑古酒卮也。
陈用以贮水注砚，因见砚之中有一鲫，长寸许，游泳
可爱，以为偶汲水得之，不以为异也。后或疑之，取置
缶”中，尽出馀水验之，鱼不复见。复酌水满中，须臾一
鱼泛然而起，以手取之，终无形体可拘，复不知为何
宝也。

古铜蟾蜍，章申公砚滴也。每注水满中，置蜍砚侧，不
假人力而蜍口出泡，泡殒则滴水注砚，已而复吐，腹
空而止。米元章见而甚异之，求以古书博易，申公不
许，后失之。或见之“宝晋斋”，申公之孙伯深云。

《云烟过眼录》：“廉端甫希贡号芗林，所藏砚滴一，元王
廷用物，后归鲜于伯几。今以蛮人骑狮子易到叶森。
延祐庚申谒赵承旨时，亦见蛮人骑狮子，高七尺许，
狮子昂首，口可出水，蛮人坐狮子背上，顶作窍，可吸
水起人，披发张刃，左手擎鹰，右手作引鹰势。”

《辍耕录》：“松江之横云山，古冢累累然，世传以为多晋
陆氏所藏山人封生业盗冢。至正甲辰春发一冢，冢
砖上有‘太元二年造’五字。按太元，东晋武帝时也，逆
数而上，计九百一十馀年矣。或者谓冢有志石，但恐
事泄，秘勿示人。冢中得古铜罍、勺、壶、洗、尊、鼎、杂器之
物二百馀件，内一水滴作狮子，昂首轩尾走跃状，而
一人面部方大，髭须飘萧，骑狮子背，左手握无底圆
桶，右手臂鹰人之脑心，为窍以安吸子。吸子顶微大，
正盖脑心，俨一席帽，胡人衣褶及狮鹰羽毛，种种具
备，通身青绿，吸子浑若碧玉。论其制作肤理，则非晋
人所能，乃汉器无疑。必其平生宝惜而以殉葬。”约长
五寸，高四寸许，诚奇物也。至秋夏，士安偶过生，生出
售，以捐钱五十缗买之归。剔凿沙土，饰泽蜡石，神气
百倍于昔，韫椟宝藏时，以示博古好雅者。一日，为有
势力时贵夺去。昔鲜于困学公尝畜一水滴，正与士
安者大同小异，相承曰：“蛮人狮子。”爱之未尝去手。寓
杭州断桥，日临湖，有水阁，倚栏把玩，偶堕吸子于湖
水中，百计求之不可见，悒怏嘅叹，形神为之凋枯。既
他往，逾三年，复来杭，仍居昔所寓舍。追怀故物，往视
湖波。适当霜降水静之时，吸子俨在土内。亟命仆下
取，欣然如获至珍，即易号曰《神人狮子》。遂序述颠末，
求馆阁诸老与夫骚人雅士歌咏以张之，寖成巨轴。
公殁，子孙不能世守，水滴与诗卷皆归婺州陶氏，陶
亦不能久有，又将求善价而沽诸，今不知所在。自我
朝百馀年来，仅闻公得其一于先，而士安得其一于
今？非若他古铜器比，可以屈指数也。

《金华游录》：己丑岁正月，谢翱皋羽、方凤韶卿约游洞
天。二十一日至金华观双龙洞，洞穴如蟆颐，水淙淙
从中出，众束炬揭裳，伛偻踏水入内洞，见有卷石小
窍，指面大，有水正滴窍中，名“仙人砚滴。”

《太平清话》：“王敬美公第六子名士𬳽，出示海蟾铜水

《续明道杂志》：尝见张去华说一道人能诗，一联云：“窗
风枯砚滴，山雨慢琴弦。”亦颇幽奇。

《书史》：薛绍彭论笔砚间物云：“砚滴须琉璃，镇纸须金
虎。”

《云林石谱》：鼎州祈阇山出石，石中有黄土，目之为“太
乙馀粮。”色紫黑，其质磊磈，大小圆匾，外多霑缀碎石，
涤尽黄土，即空虚。间有小如拳者，可贮水为砚滴。
《墨庄漫录》：“禹馀粮石形似多怪，磈礧百出，或正类虾
蟆，中空藏白粉，去其粉，可贮水作砚滴。出鼎州祈阇
山者多此类，他亦有之，然不及也。”